PTTGCควงแขนพันธมิตรฝรั่งเศสเพิ่มมูลค่าธุรกิจ
PTTGC ร่วมลงทุนบริษัทยักษ์ฝรั่งเศสต่อยอดธุรกิจ Isocyanates
26 ธ.ค. 2554

PTTGC ร่วมลงทุนบริษัทยักษ์ฝรั่งเศสต่อยอดธุรกิจ Isocyanates
นายวีรศักดิ์ โฆสิตไพศาล ประธานเจ้าหน้าที่บริหาร บริษัท พีทีที โกลบอล เคมิคอล (PTTGC) ลงนามในสัญญาร่วมลงทุนธุรกิจ Isocyanates กับ บริษัท Perstorp Holding AB ผู้ผลิตและเจ้าของเทคโนโลยีการผลิต Isocyanates ที่มีบทบาทสำคัญในภูมิภาคยุโรปและเอเชีย เมื่อวันที่ 22 ธ.ค. 2554 ที่ประเทศฝรั่งเศส โดยจะขยายฐานธุรกิจกลุ่มเคมีภัณฑ์ชนิดพิเศษ 
Isocyanates ใช้สารอะโรเมติกส์เป็นวัตถุดิบหลักในการผลิต เป็นสารตั้งต้นในการผลิตโพลีคาร์บอเนตและโพลียูรีเทน เพื่อรองรับการเติบโตของอุตสาหกรรมรถยนต์และการก่อสร้างในเอเชียที่มีแนวโน้มสูงขึ้น ตลอดจนแนวทางการอนุรักษ์พลังงานในอาคารสำนักงานและที่พักอาศัยที่ได้รับความสนใจมากขึ้น ส่งผลให้ผลิตภัณฑ์ประเภทฉนวนกันความร้อนในอาคาร เบาะรถยนต์ ที่นอนฟองน้ำ ซึ่งมาจากพลาสติก Polyurethane (PU) มีแนวโน้มมีอัตราการเติบโตต่อเนื่องเฉลี่ยมากกว่า 6% 
ก่อนหน้านี้ บอร์ด PTTGC มีมติให้บริษัทซื้อหุ้นบริษัท Perstorp Holding France SAS ในสัดส่วน 51% ด้วยเงินลงทุนประมาณ 114.8 ล้านยูโร หรือประมาณ 4,830 ล้านบาท